|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 24/5/2016** |

**Ο Δήμος Λαμιέων την Πέμπτη θα τιμήσει την Άλκη Ζέη**

**για την πολύχρονη προσφορά της στα ελληνικά γράμματα**

Ο Δήμος Λαμιέων, η Δημόσια Κεντρική Βιβλιοθήκη Λαμίας και οι Εκδόσεις Μεταίχμιο σας προσκαλούν σε μία συνάντηση με την αγαπημένη συγγραφέα μικρών και μεγάλων Άλκη Ζέη την Πέμπτη 26 Μαΐου 2016 στις 8:00 μ.μ. στο Πολιτιστικό Κέντρο του Δήμου Λαμιέων (στην οδό Λεωνίδου 9-11).

Ο Δήμαρχος Λαμιέων Νίκος Σταυρογιάννης θα τιμήσει την Άλκη Ζέη για την πολύχρονη προσφορά της στα ελληνικά γράμματα.

Για τη συγγραφέα και το έργο της θα μιλήσει ο Νίκος Παπαγεωργίου, Δρ. Φιλολογίας. Αποσπάσματα από τα έργα της διαβάζει η Ευγενία Σινάνη, χορογράφος. Η συγγραφέας συνομιλεί με το κοινό της Λαμίας και υπογράφει αντίτυπα των βιβλίων της.

Η είσοδος είναι ελεύθερη.

**Από το Γραφείο Τύπου**